**ՀԻՄՆԱՎՈՐՈՒՄ**

 **«ՀԱՆՔԱՐԴՅՈՒՆԱԲԵՐՈՒԹՅԱՆ ՈԼՈՐՏԻ ԶԱՐԳԱՑ­ՄԱՆ ՀԱՅԵՑԱ­ԿԱՐԳԻ ԿԱՏԱՐՈՒՄՆ ԱՊԱՀՈՎՈՂ ՄԻՋՈՑԱՌՈՒՄՆԵՐԻ ՑԱՆԿԸ ՀԱՍՏԱՏԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

1. **Ընթացիկ իրավիճակը և իրավական ակտի ընդունման անհրաժեշտությունը**

 **«**Հանքարդյունաբերության ոլորտի զարգաց­ման հայեցա­կարգի կատարումն ապահովող միջոցառումների ցանկը հաստատելու մասին» ՀՀ կառավարության որոշման նախագծի մշակման անհրաժեշտությունը բխում է 2017 թվականի օգոստոսի 24-ի Հայաստանի Հանրապետության կառավարության նիստի N 36 արձանագրության 21-րդ կետով հավանության արժանացած Հանքարդյունաբերության ոլորտի զարգացման հայեցակարգի 2-րդ կետի պահանջից: ՀՀ կառավարության 2017 թվականի դեկտեմբերի 7-ի նիuտի N 51 արձանագրային որոշմամբ հավանության արժանացած «11. Հանքարդյունաբերության ոլորտի զարգաց­ման հայեցա­կարգի կատարումն ապահովող միջոցառումների ցանկին հավանություն տալու մասին» արձանագրային որոշմամբ հաստատված հավելվածի 1-ին կետով նախատեսված էր «Տնտեսական գնահատում՝ Հայաստանի Հանրապետության համար հանքարդյունաբերա­կան ներդրումների տարբեր տեսակների տնտեսական կենսունակության կամ նպատակահարմա­րության գնահատում» միջոցառումը, որի կատարման ժամկետ է սահմանված 2018 թվականի հունիսի 3-րդ տասնօրյակը, իսկ 3-րդ կետով նախատեսված «Հանքարդյունաբերու­թյան ոլորտի զարգացման ռազմարավության մշակում» միջոցառման համար՝ 2018 թվականի դեկտեմբերի 3-րդ տասնօրյակը:

Վերոնշյալ միջոցառումները իրականացվելու են Համաշխարհային բանկի և դոնոր կազմակերպությունների կողմից տրվող դրամաշնորհների հաշվին:

Հայաստանի Հանրապետութ­յան կառավարության և Համաշխարհային բանկի միջև կնքվել է պայմանագիր (Դրամաշնորհ թիվ TF0A5519)՝ «Հայաստանի ընդերքի ոլորտի տնտեսական վերլուծությունը և դրա ազդեցությունը կայուն զարգացման վրա» ծրագրի ֆինանսավորման համար, համաձայն որի Հանքարդյունաբերու­թյան ոլորտի զարգացման ռազմարավության մշակումը նախատեսված է ավարտել մինչև 2019 թվականի դեկտեմբերի վերջ: Հաշվի առնելով վերոգրյալը, անհրաժեշտություն է առաջացել վերոնշյալ արձանագրային որոշմամբ հաստատված միջոցառումների ցանկի 1-ին կետի՝ «Տնտեսական գնահատում՝ Հայաստանի Հանրապետության համար հանքարդյունաբերա­կան ներդրումների տարբեր տեսակների տնտեսական կենսունակության կամ նպատակահարմա­րության գնահատում» միջոցառման կատարման ժամկետը երկարաձգել մինչև 2018 թվականի դեկտեմբերի 3-րդ տասնօրյակը, 3-րդ կետի՝ «Հանքարդյունաբերու­թյան ոլորտի զարգացման ռազմարավության մշակում» միջոցառման ժամկետը երկարաձգել մինչև 2019 թվականի դեկտեմբերի 3-րդ տասնօրյակը:

Հիմք ընդունելով 2018թ. մարտի 11-ին ընդունված «Նորմատիվ իրավական ակտերի մասին» ՀՀ օրենքը՝ ՀՀ կառավարության կողմից չեն կարող ընդունվել արձանագրային որոշումներ, իսկ նախկինում ընդունված 51-11 արձանագրային որոշման մեջ, նույնիսկ անհրաժեշտության դեպքում հնարավոր չէ փոփոխություն կատարել, ուստի ՀՀ կառավարության քննարկմանն է ներկայացվում ավելի բարձր իրավական կարգավիճակ ունեցող նոր ՀՀ կառավարության որոշման նախագիծ:

1. **Առաջարկվող կարգավորման բնույթը** - Հանքարդյունաբերության ոլորտը հանդի­սա­նալով Հայաստանի Հանրապետության արդյունաբերության կարևոր ոլորտներից մեկը դեռևս չունի հստակ քաղաքականություն և ռազմավարություն, որը թույլ կտա ունենալ տեսլական և իրականացնել կոնկրետ գործողություններ ոլորտի կայուն զարգացումն ապահովելու համար: Նախատեսվում է մշակել հանքարդյունաբերության ոլորտի զարգացման ռազմավարություն, որի մշակման համար նախ անհրաժեշտ է կատարել որոշակի ախտորոշիչ ուսումնասիրություններ: Ուսումնասիրությունների արդյունքում մշակվելիք ռազմավարական փաստաթղթում կտրվեն ոլորտի կայուն զարգացման համար խոչընդոտ հանդիսացող՝ բացահայտված խնդիրների լուծման ուղղությունները և բարեփոխումները ապահովելու համար ֆինանսական գնահատականը:
2. **Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է ՀՀ էներգետիկ ենթակառուցվածքների և բնական պաշարների նա­խա­րա­րությունում:

1. **Իրավական ակտերի կիրառման դեպքում ակնկալվող արդյունքը**

 Ներկայացված որոշման նախագծի ընդունմամբ կկարգավորվեն ռազմավարության մշակման համար անհրաժեշտ ախտորոշիչ ուսումնասիրությունների իրականացման, ինչպես նաև Հանքարդյունաբերության ոլորտի զարգացման ռազմավարության մշակման հստակ ժամկետները:

ՏԵՂԵԿԱՆՔ

**«ՀԱՆՔԱՐԴՅՈՒՆԱԲԵՐՈՒԹՅԱՆ ՈԼՈՐՏԻ ԶԱՐԳԱՑ­ՄԱՆ ՀԱՅԵՑԱ­ԿԱՐԳԻ ԿԱՏԱՐՈՒՄՆ ԱՊԱՀՈՎՈՂ ՄԻՋՈՑԱՌՈՒՄՆԵՐԻ ՑԱՆԿԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

 «Հանքարդյունաբերության ոլորտի զարգաց­ման հայեցա­կարգի կատարումն ապահովող միջոցառումների ցանկը հաստատելու մասին» Հայաստանի Հանրապետության կառավարության որոշման նախագծի ընդունմանդեպքում այլ իրավական ակտերում փոփոխություններ և լրացումներ կատարելու անհրաժեշտություն չի առաջանալու:

ՏԵՂԵԿԱՆՔ

**«ՀԱՆՔԱՐԴՅՈՒՆԱԲԵՐՈՒԹՅԱՆ ՈԼՈՐՏԻ ԶԱՐԳԱՑ­ՄԱՆ ՀԱՅԵՑԱ­ԿԱՐԳԻ ԿԱՏԱՐՈՒՄՆ ԱՊԱՀՈՎՈՂ ՄԻՋՈՑԱՌՈՒՄՆԵՐԻ ՑԱՆԿԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հանքարդյունաբերության ոլորտի զարգաց­ման հայեցա­կարգի կատարումն ապահովող միջոցառումների ցանկը հաստատելու մասին» Հայաստանի Հանրապետության կառավարության որոշման նախագծի ընդունումը պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի առաջացնի: